તુલા : તા 9 અને 10 બપોર સુધી સૂર્ય લાભ સ્થાનમાં સ્વગૃહી છે તેથી ધનલાભ તો થશે. વડીલોપાર્જિત ધન અથવા વારસાગત મિલકત મળવાની અથવા આ સંબંધિત પ્રશ્નોનો ઉકેલ તમારી તરફેણમાં આવવાની આશા રાખી શકાય. એકંદરે તમારી આર્થિક સ્થિતિમાં સુધારો આવશે. પ્રગતિ માટે કરેલ પ્રયાસોમાં સફળતા મળશે. તા 10 બપોર પછી અને 11 તેમજ 12 દરમિયાન ચારે બાજુથી મુશ્કેલીમાં અનુભવશો. તેના માટે ખાસ કરીને તમારી માનસિક વ્યાકુળતા, અધિરાઈ અને નિર્ણયશક્તિનો અભાવ જવાબદાર રહેશે. ધન હાનિની સંભાવના હોવાથી આવક અને જાવક પર ખૂબ ચાંપતી નજર રાખવી. રાજકીય પક્ષથી કોઈ પરેશાની થઇ શકે છે. પરંતુ તેને તમે સુધારી પણ શકશો. આપના આત્મવિશ્વાસના અભાવ અને ખોટા સાહસના કારણે આપના ઘણા કાર્ય સમયસર પૂર્ણ નહીં થાય તેથી આપ નિરાશા અનુભવશો. તા 13 અને 14 દરમિયાન ગ્રહસ્થિતિ આપના પક્ષમાં ધીર ધીરે આવશે. આપના કાર્ય કોઈ પણ પ્રકારના વિરોધ કે મુશ્કેલી વગર પૂર્ણ થશે. આપની ક્ષમતા અને યોગ્યતાનો પૂરો ઉપયોગ કરશો. અને તે મુજબ આપને લાભ પણ થશે. આવકના સાધન અને આવકમાં વધારો થશે. તા 1 ના રોજ મિશ્ર ફળ દાયી રહેશે. ભાગીદાર અને સગાસંબંધીથી સંબંધ સારા થશે.